中国历史年表
參考資料

↑  趙翼《二十二史劄記》卷二：然武帝非初登極即建年號也。據史記封禪書：武帝六年，竇太后崩。其明年徵文學之士。明年，至雍郊，見五畤。以後則但云：其後、其後，而不著某年。下又云：「後三年，有司言『元宜以天瑞命，不宜以一二數。一元曰建元。二元以長星見，曰元光。三元以郊得一角獸，曰元狩。』」是帝至元狩始建年號。從前之建元、元光等號，乃元狩後重制嘉號，追紀其歲年也。不然，則武帝六年，即應云建元六年，其下所云明年又明年，皆可書元光幾年、元朔幾年，豈不簡易明白？而乃云明年後年耶！
↑  班固《漢書·武帝紀第六》：﹝漢武帝元狩元年﹞冬十月，行幸雍，祠五畤。獲白麟，作白麟之歌。
↑  司馬光《資治通鑑·漢紀九》：﹝漢武帝建元元年﹞冬，十月，廣川董仲舒對曰……天子善其對，以仲舒為江都相。
↑  班固《漢書·武帝紀贊》：孝武初立，卓然罷黜百家，表章六經。
↑  班固《漢書·張騫李廣利傳》：騫以郎應募，使月氏，與堂邑氏奴甘父俱出隴西。
↑  班固《漢書·張騫李廣利傳》：留騫十餘歲……單于死，國內亂，騫與胡妻及堂邑父俱亡歸漢。
↑  班固《漢書·武帝紀第六》：﹝漢武帝元朔二年﹞春正月……匈奴入上谷、漁陽，殺略吏民千餘人。遣將軍衛青、李息出雲中，至高闕，遂西至符離，獲首虜數千級。數河南地，置朔方、五原郡。
↑  班固《漢書·武帝紀第六》：﹝漢武帝元狩二年﹞秋，匈奴昆邪王殺休屠王，并將其眾合四萬餘人來降，置五屬國以處之。以其地為武威、酒泉郡……﹝漢武帝元鼎六年﹞秋……乃分武威、酒泉地置張掖、敦煌郡，徙民以實之。
↑  班固《漢書·武帝紀第六》：﹝漢武帝元狩四年﹞初算緡錢。﹝漢武帝元鼎三年﹞十一月，令民告緡者以其半與之。
↑  班固《漢書·張湯傳》：湯承上指，請造白金及五銖錢，籠天下鹽鐵，排富商大賈，出告緡令，鋤豪強並兼之家，舞文巧詆以輔法。
↑  班固《漢書·武帝紀第六》：﹝漢武帝元狩五年﹞罷半兩錢，行五銖錢。
↑  趙翼《二十二史劄記》卷一：自天漢二年至征和二年，又閲八年。統計遷作史記，前後共十八年。
↑  班固《漢書·武帝紀第六》：﹝漢武帝征和元年﹞冬十一月……巫蠱起。﹝漢武帝征和二年﹞春正月，丞相賀下獄死……秋七月，桉道侯韓說、使者江充等掘蠱太子宮。壬午，太子與皇后謀斬充，以節發兵與丞相劉屈氂大戰長安，死者數萬人。庚寅，太子亡，皇后自殺。初置城門屯兵。更節加黃旄。御史大夫暴勝之、司直田仁坐失縱，勝之自殺，仁要斬。八月辛亥，太子自殺于湖。
↑  班固《漢書·西域傳第六十六下》：上既悔遠征伐，而搜粟都尉桑弘羊與丞相御史奏言：「故輪台東捷枝、渠犁皆故國……」上乃下詔，深陳既往之悔，曰……由是不復出軍。
↑  司馬光《資治通鑑·漢紀十八》：﹝漢宣帝神爵二年﹞吉既破車師，降日逐，威震西域，遂並護車師以西北道，故號都護。
↑  范曄《後漢書·南匈奴傳》：昭君字嬙，南郡人也。初，元帝時，以良家子選入掖庭。時，呼韓邪來朝，帝敕以宮女五人賜之。昭君入宮數歲，不得見御，積悲怨，乃請掖庭令求行。呼韓邪臨辭大會，帝召五女以示之。昭君丰容靚飾，光明漢宮，顧景裴回，竦動左右。帝見大驚，意欲留之，而難於失信，遂與匈奴。
↑  班固《漢書·王莽傳第六十九上》：根因乞骸骨，薦莽自代，上遂擢為大司馬。是歲，綏和元年也，年三十八矣。
↑  班固《漢書·王莽傳第六十九上》：於是羣臣奏言：「太后聖德昭然，深見天意，詔令安漢公居攝……贊曰『假皇帝』，民臣謂之『攝皇帝』……」太后詔曰：「可。」明年，改元曰居攝。居攝元年……三月己丑，立宣帝玄孫嬰為皇太子，號曰孺子。
↑  班固《漢書·王莽傳第六十九上》：戊辰，莽至高廟拜受金匱神嬗。御王冠，謁太后，還坐未央宮前殿，下書曰：「……以戊辰直定，御王冠，即真天子位，定有天下之號曰新……以十二月朔癸酉為建國元年正月之朔，以雞鳴為時……」
↑  班固《漢書·王莽傳第六十九中》：始建國元年正月朔，莽帥公侯卿士奉皇太后璽韍，上太皇太后，順符命，去漢號焉。
↑  班固《漢書·王莽傳第六十九中》
↑  司馬光《資治通鑑·漢紀三十》：﹝王莽下天鳳四年﹞荊州饑饉，民眾入野澤，掘鳧茈而食之，更相侵奪。新市人王匡、王鳳為平理諍訟，遂推為渠帥，眾數百人。於是諸亡命者南陽馬武、穎川王常、成丹等，皆往從之。共攻離鄉聚，臧於綠林山中，數月間至七八千人。又有南郡張霸、江夏羊牧等與王匡俱起，眾皆萬人。
↑  班固《漢書·王莽傳第六十九下》：﹝王莽下天鳳五年﹞是歲，赤眉力子都、樊崇等以饑饉相聚，起於琅邪，轉鈔掠，眾皆萬數。遣使者發郡國兵擊之，不能克。
↑  班固《漢書·王莽傳第六十九下》
↑  范曄《後漢書·劉玄劉盆子列傳第一》：﹝王莽地皇四年﹞正月，破王莽前隊大夫甄阜、屬正梁丘賜，斬之，號聖公為更始將軍。眾雖多而無所統一，諸將遂共議立更始為天子。二月辛巳……更始即帝位，南面立，朝群臣。素懦弱，羞愧流汗，舉手不能言。於是大赦天下，建元曰更始元年……八月……更始遣定國上公王匡攻洛陽，西屏大將軍申屠建、丞相司值李松攻武關，三輔震動。是時海內豪桀翕然響應，皆殺其牧守，自稱將軍，用漢年號，以待詔命，旬月之間，遍於天下。
↑  范曄《後漢書·劉玄劉盆子列傳第一》：﹝玄漢更始三年﹞九月……更始遣劉恭請降，赤眉使其將謝祿往受之……三輔苦赤眉暴虐，皆憐更始，而張卬等以為慮……於是祿使從兵與更始共牧馬於郊下，因令縊殺之。劉恭夜往收臧其屍。
↑  司馬光《資治通鑑·漢紀三十二》：﹝漢光武帝建武元年﹞會儒生強華自關中奉《赤伏符》來詣王曰：「劉秀髮兵捕不道，四夷雲集龍鬬野，四七之際火為主。」群臣因復奏請。六月，己未，王即皇帝位于鄗南；改元，大赦。
↑  范曄《後漢書·光武帝紀第一下》：﹝漢光武帝建元十一年﹞冬十月壬午……馬成平武都，因隴西太守馬援擊破先零羗，徙致天水、隴西、扶風。
↑  司馬光《資治通鑑·漢紀三十五》：﹝漢光武帝建武十三年﹞二月……盧芳攻雲中，久不下。其將隨昱留守九原，欲脅芳來降；芳知之，與十餘騎亡入匈奴，其眾盡歸隨昱，昱乃詣闕降。
↑  范曄《後漢書·光武帝紀第一下》：﹝漢光武帝建武十九年﹞春正月……伏波將軍馬援破交阯，斬徵側等。
↑  司馬光《資治通鑑·漢紀三十七》：﹝漢明帝永平十七年﹞班超從間道至疏勒。
↑  司馬光《資治通鑑·漢紀三十七》：﹝漢明帝永平十七年﹞冬，十一月，遣奉車都尉竇固、駙馬都尉耿秉、騎都尉劉張出敦煌崑崙塞，擊西域。
↑  范曄《後漢書·孝和孝殤帝紀第四》：﹝漢和帝永元元年﹞夏六月，車騎將軍竇憲出雞鹿塞，度遼將軍鄧鴻出稒陽塞，南單于出滿夷谷，與北匈奴戰於稽落山，大破之，追至私渠比鞮海。竇憲遂登燕然山，刻石勒功而還。
↑  司馬光《資治通鑑·漢紀四十》：﹝漢和帝永元四年﹞竇氏父子兄弟並為卿、校，充滿朝廷……是時，憲兄弟專權，帝與內外臣僚莫由親接，所與居者閹宦而已。帝以朝臣上下莫不附憲，獨中常侍鉤盾令鄭眾，謹敏有心幾，不事豪黨，遂與眾定議誅憲，以憲在外，慮其為亂，忍而未發……庚申，帝幸北宮，詔執金吾、五校尉勒兵屯衛南、北宮，閉城門，收捕郭璜、郭舉、鄧疊、鄧磊，皆下獄死。遣謁者僕射收憲大將軍印綬，更封為冠軍侯，與篤、景、瑰皆就國。帝以太后故，不欲名誅憲，為選嚴能相督察之。憲、篤、景到國，皆迫令自殺……帝策勳班賞，眾每辭多受少，帝由是賢之，常與之議論政事，宦官用權自此始矣。
↑  司馬光《資治通鑑·漢紀四十》：﹝漢和帝永元九年﹞西域都護定遠侯班超遣掾甘英使大秦、條支，窮西海，皆前世所不至，莫不備其風土，傳其珍怪焉。及安息西界，臨大海，欲度，船人謂英曰……英乃止。
↑  范曄《後漢書·孝桓帝紀第七》：﹝漢桓帝延熹九年﹞司隸校尉李膺等二百餘人受誣為黨人，並坐下獄，書名王府。
↑  范曄《後漢書·孝靈帝紀第八》：﹝漢靈帝建靈元年﹞九月辛亥，中常侍曹節矯詔誅太傅陳蕃、大將軍竇武及尚書令尹勛、侍中劉瑜、屯騎校尉馮述，皆夷其族……司徒胡廣為太傅，隸尚書事……﹝漢靈帝建靈二年﹞冬十月丁亥，中常侍侯覽諷有司奏前司空虞放、太僕杜密、長樂少府李膺、司隸校尉朱㝢、潁川太守巴肅、沛相荀昱、河內太守魏朗、山陽太守翟超皆為鉤黨，下獄，死者百餘人，妻子徙邊，諸附從者錮及五屬。制詔州郡大舉鉤黨，於是天下豪桀及儒學行義者，一切結為黨人。
↑  易白沙《孔子平議》：閉戶時代之董仲舒，用強權手段，罷黜百家，獨尊儒術。